**ΑΝΑΚΟΙΝΩΣΗ**

Δυνάμει της υπ. αριθμ. 178/2024 απόφασης της Δημοτικής Επιτροπής του Δήμου Ακτίου – Βόνιτσας μετά από εισήγηση του Δημάρχου ομόφωνα αποφασίστηκε η διακήρυξη ανοικτής δημοπρασίας σύμφωνα με τις ισχύουσες διατάξεις για την ανάθεση δημοσίων έργων για την επιλογή αναδόχου καθώς και την έγκριση της μελέτης κατασκευής του έργου για την αποκατάσταση ζημιών στην περιοχή Όχθια της Παλαίρου αλλά και του εσωτερικού οδικού δικτύου προϋπολογισμού 1.275.000 ευρώ. Συγκεκριμένα, η μελέτη αυτή αφορά την αποκατάσταση των ζημιών που υφίστανται επί της οδού η οποία εφάπτεται με το παραλιακό μέτωπο στην βόρεια πλευρά της Παλαίρου αλλά και του οδικού δικτύου στην θέση “Στάχτιαρη” της δημοτικής κοινότητας της Παλαίρου.

Με την ολοκλήρωση του έργου αυτού θα εξωραϊστεί ένα μεγάλο τμήμα του παραλιακού μετώπου της Παλαίρου, με την διαμόρφωση του δρόμου, φωτισμού και πλακόστρωτων τόσο για τους κατοίκους όσο και για τους επισκέπτες της Παλαίρου.

Το έργο αυτό, παράλληλα με το έργο της αποκατάστασης του εσωτερικού δικτύου επρόκειτο να λύσει χρόνια προβλήματα των κατοίκων της Παλαίρου αλλά και της Πογωνιάς οι οποίοι διέρχονται από το δίκτυο αυτό καθημερινά αλλά θα ενισχύσει και την αυξημένη τουριστική κινητικότητα που υπάρχει κατά τη θερινή περίοδο στην Πάλαιρο.

Το έργο αυτό είχε δημοπρατηθεί και στο παρελθόν με τα γνωστά προβλήματά του και δεν είχε ξεκινήσει η υλοποίησή του. Τέλος, σε σύντομο χρόνο αναμένεται και η εκ νέου δημοπράτηση του έργου των αντιστηρίξεων μετά την έκπτωση του αναδόχου από την νέα Δημοτική αρχή. Έργα τα οποία έχουν ταλαιπωρήσει τους δημότες της Παλαίρου τα προηγούμενα χρόνια, μπαίνουν σε τροχιά υλοποίησης.

Εκ του Δήμου